**Z A P I S N I K**

sa sjednice Vijeća roditelja Osnovne škole Ivana Brnjika Slovaka, Jelisavac održane u učionici broj 2 u petak **30.lipnja 2017.** godine s početkom u 17.00 sati.

**Nazočni**: Jelena Zubaj, Vesna Marenjak, Suzana Minarik, Ana Pažin, Katarina Tomala, Gordana Mucafir i Tihomir Mohila, ***predsjednik.***

**Odsutn**i: Stanka Kuric, Stjepan Topolovec, Ida Oreški, Marija Kovačević, Kristina Burić.

Predsjednik pozdravlja nazočne članove Vijeća roditelja i predlaže sljedeći dnevni red kojeg su članovi primili kao poziv:

Dnevni red je usvojen i predsjednik kreće s prvom točkom dnevnog reda.

**D N E V N I R E D**

1. Verifikacija zapisnika od 10. travnja 2017. godine
2. Izvješće o radu i uspjehu na kraju školske godine 2016./2017.
3. Izvješće o realizaciji školskog Kurikuluma za školsku godinu 2016./2017.
4. Izvješće o provedbi preventivnog programa, stanju sigurnosti i mjerama poduzetim u cilju zaštite prava učenika u drugom polugodištu šk. god. 2016./2017.
5. Izvješće o realizaciji izvanučioničke nastave u školskoj godini 2016./2017.
6. Razno

 AD 1). Budući da nitko nije imao primjedbu, zapisnik je jednoglasno usvojen.

AD 2**) Izvješće o radu i uspjehu na kraju školske godine 2016./2017.**

Pedagoginja Marija Hlobik podnijela je Vijeću roditelja izviješće o radu i uspjehu učenika na kraju školske godine 2016./2017.

Školsku godinu započeli smo sa 181 učenika, a završili sa 178 učenika. Što se tiče organizacije broja učenika u razrednoj nastavi imamo 50 učenika, u predmetnoj nastavi 85, u Pš Lađanska 16 učenika i u PŠ Breznica Našička 29 učenika.

Svi učenici od 1. do 8. razreda uspješno su završili svoje razrede.

Srednja ocjena svih učenika razredne nastave je 4, 69.

Srednja ocjena učenika predmetne nastave je 4.39.

Što se tiče općeg uspjeha na razini cijele škole imamo 106 odličnih učenika, 63 vrlo dobrih i 9 dobrih učenika.

Prolaznost učenika od 1. do 8. razreda je 100 % . Srednja ocjena je 4.54. Uspjeh učenika naše škole je na visokoj razini što je rezultat svakodnevnog rada i truda učitelja,a i njih samih.

Sukladno s uspjehom učenika ima i velik broj pohvala 107, nagrada 34 i samo jedna izrečena pedagoška mjera.

Učenici od 1.- 8. razreda su ove školske godine izostali ukupno 7134 sata od toga 7 neopravdano.

Petoro učenika je pohađalo nastavu po prilagođenom programu. Roditelji su bili na 587 individualnih razgovora. Održan je 61 roditeljski sastanak.

Što se tiče vladanja učenici su pretežito uzornog vladanja koje svakodnevno pokazuju svojim odnosom prema radu i učiteljima.

KULTURNA I JAVNA DJELATNOST UČENIKA I UČITELJA NAŠE ŠKOLE

2016./2017.

Učenici škole sudjelovali su u brojnim djelatnostima od samog početka školske godine.

* Mjesec rujan – obilježen je dječji tjedan
* Svjetski dan učitelja - stručni izlet u Vukovar
* Obilježen je Hrvatski olimpijski dan
* Održano predavanje „ Poštujte naše znakove“- PP Našice
* Obilježen je dan školskog mlijeka – čokoladno mlijeko za sve učenike
* Održano predavanje „Budi navijač, a ne razbijač“ predavanje PU Osječko-baranjske
* Obilježili Dan kravate
* Sudjelovali u kampanji Orbit daruje osmijeh
* Održano predavanje Zdrav za pet
* Obilježen Međunarodni dan školskih knjižnica
* Obilježili 25 godina od zbrinjavanja jelisavačkih učenika

I ove godine potican je humanitarni duh kod naših učenika sudjelovanjem u akcijama. Dan zahvalnosti za za plodove zemelje, darivanje starijih osoba u selu, Humanitarna akcija Caritasa „Za tisuću radosti“, Nacionalni dan djeteta oboljelog od zloćudnih bolesti, prodavali narcise povodom Dana Narcisa, sudjelovali u akciji Marijini obroci i Plastičnim čepovima do skupih lijekova.

Izborna nastava nudi se kao mogućnost učenicima iz predmeta:

Njemački, Informatika, Vjeronauk.

Opći uspjeh učenika na razini škole je zadovoljavajući. Broj izostanaka se smanjuje te se smanjuje i ukupan broj učenika. Učenici se sve više uključuju u izvannastavne i izvanškolske aktivnosti.

Predsjednik daje na glasovanje Izvješće o radu i uspjehu na kraju školske godine 2016./2017.

 te je od 7 prisutnih članova Vijeća odbora svih 7 je glasalo za usvajanje Izvješća te je donesen sljedeći

**Zaključak:**

Izvješće o radu i uspjehu na kraju školske godine 2016./2017. godine jednoglasno je usvojeno.

AD 2) **Izvješće o realizaciji kurikuluma na kraju šk. god. 2015./16.**

Svi sadržaji planirani u Kurikulumu za školsku godinu 2016./2017. su uspješno realizirani, osim uzgoja, sadnje i sušenja ljekovitog bilja koje je zbog huliganskog uništavanja djelomično ostvareno. Učenici 1. razreda s učiteljicom Marom Krivošić zbog izmjena u rasporedu nisu realizirali sadržaj Upoznajem svoje mjesto. Učenici nisu išli u Dom kulture gledati film povodom Valentinova jer nije bilo prikladnih filmova. Slikovnice koje su se trebale skupljati za školsku knjižnicu su darovane pedijatrijskom odjelu OŽB Našice u sklopu sudjelovanja u humanitarnoj akciji povodom obilježavanja Nacionalnog dana djeteta oboljelog od zloćudne bolesti.

Predsjednik daje na glasovanje Izvješće o realizaciji kurikuluma na kraju šk. god. 2016./2017. te je od 7 prisutnih članova Vijeća roditelja svih 7 su glasala za usvajanje Izvješća te je donesen sljedeći

**Zaključak:**

Izvješće o realizaciji kurikuluma na kraju šk.god. 2016./2017. jednoglasno je usvojeno.

AD 3) **Izvješće o provedbi preventivnog programa, stanju sigurnosti i mjerama poduzetim u cilju zaštite prava učenika u drugom polugodištu šk. god. 2016./2017.**

Ravnateljica je podnijela Izvješće o provedbi Preventivnog programa, stanju sigurnosti i mjerama poduzetim u cilju zaštite prava učenika u šk. god. 2016.2017.

Svrha Školskog preventivnog programa je prevencija i suzbijanje nasilja, ovisnosti i svih neprihvatljivih oblika ponašanja.

Rad s učiteljima, učenicima i roditeljima usmjeren je na promicanje znanja i vještina koje mogu učvrstiti i unaprijediti zdrav stil življenja, promicati zdravlje i prevenciju bolesti, pravilnu organizaciju slobodnog vremena, kvalitetnu ponudu sportskih i drugih kreativnih sadržaja.

Stvaranje pozitivnog pedagoškog ozračja i senzibiliteta učitelja, učenika i roditelja za preventivno djelovanje imaju zajednički zadatak smanjiti interes mladih za uzimanje sredstava ovisnosti i unaprijediti zdrav način života.

Edukacija je usmjerena na rad s učenicima, učiteljima i roditeljima.

**EDUKACIJA UČENIKA**

U školi provodimo raznovrsne aktivnosti u borbi protiv nasilja i zloupotrebe sredstava ovisnosti.

12. rujna 2016. predavanje volontera CK Našice za 5. razred Prva pomć i djeca

15. rujna 2016. predavanje prometnika PP Našice za učenike 1. razreda „Oprez na putu od kuće do škole“.

30. rujna 2016. podijeljeno je čokoladno mlijeko svim učenicima povodom Svjetskog dana školskog mlijeka

17. listopada 2016. policijski službenik D.Ćorković iz Policijkse uprave Osječko-baranjske,

Odjel za prevenciju, održao je učenicima šestog razreda predavanje u sklopu preventivnog predavanja

 Budi navijač, a ne razbijač

18 listopada 2017. gostovanje Produkcije Z, lutkarsko kazalište iz Splita s predstavom

Dobro se dobrim vraća. Predstavu su gledali učenici od 1. do 6. razreda

19. listopada 2016. provedena je kampanja Orbit daruje osmijeh - Zumobil, pokretna dentalna ambulanta.

24. listopada 2016. Zdrav za pet, predavanje održao Darko Ćorković, Odjel prevencije PU osječko baranjske

21. studenoga 2016. u školi je gostovala Snježana Numanović,viša stručna savjetnica iz

Poljoprivredne savjetodavne službe iz Osijeka.

28. studenoga 2016. Predavanje za učenike predmetne nastave o prevenciji ovisnosti u

sklopu Mjeseca borbe protiv ovisnosti, liječnica Marija Kribl

28. studenoga 2016. u školi su gostovali glumci Dječjeg kazališta Branka Mihaljevića iz Osijeka s

predstavom Pale sam na svijetu

5. prosinca 2016. Blagdani bez petardi

6. veljače 2017. predavanje Sigurnost u zaštiti djece na internetu

6. ožujka 2017. projekt Zajedno možemo više

13. ožujka 2017. projekt Zajedno možemo više, MAH 1, IV. razredi posjet PP Našice

**EDUKACIJA RODITELJA**

24. studenoga 2016. Predavanje za roditelje učenika 7.i 8. razreda o prevenciji ovisnosti u sklopu

 Mjeseca borbe protiv ovisnosti, liječnica Marija Kribl, Zavod za javno zdravstvo Osječko-baranjske

županije

25.siječnja 2017. Predavanje na skupnom roditeljskom sastanku za roditelje učenika razredne nastave

Kako pametno učiti održala prof. Dinka Juričić

8.veljače 2017. Dan sigurnijeg interneta, predavanje Sigurnost i zaštita djece na internetu za 5.i 6. r

17.svibnja 2017. Projekt Zajedno više možemo, MAH 2, PP Našice, Policija u zajednici,

predavanje za roditelje 6. razred, održala psihologinja Zrinka Pavlović

Predavanje za sve roditelje 15. veljače 2016. o sigurnosti djece na internetu, predstavljen projekt „Centar za sigurniji Internet“, predavanje je održao Tomislav Ramljak, predsjednik Centra za nestalu i zlostavljanju djecu, Osijek.

**AD 5) Izvješće o realizaciji izvanučioničke nastave u školskoj godini 2016./2017.**

Izvješće o realizaciji podnijela je ravnateljica. Istaknula je da su učenici 2. i 4. razreda 25. studenoga 2017. posjetili Šumu Striborovu na Drlj gori nedaleko Slavonskog Broda. Razgledavali su likove iz bajki izrađene od drveta i oslikane. Igrali suse na dječjem igralištu, izveli igrokaz i prošetali planinarskom stazom. Učenici njih 26- ero su po cijeni od 30,00 kn sa svojim voditeljima doživjeli jedno vrijedno i nezaboravno iskustvo.

28. travnja 2017. godine učenici 5.- 8. razreda posjetili su Rijeku Opatiju i Trsat. U organzaciji Astralis Travel d.o.o. Slavonski Brod 78 učenika je po cijeni od 275,00 kn posjetilo Kvarner.

Razgledavalli su Opatiju, ručali u gradskom restoranu, panoramski razgledavali grad Rijeku i luku.

89 učenika RN je u organizaciji Orion tours Đakovo po cijeni od 135,00 kn 3. svibnja 2017. godine bilo na izletu na Jankovcu. Putovali su autobusom na odredište gdje su ih dočekali čuvari prirode PP Papuk. Dobili su edukacijske materijale sa zadacima koje su riješavali uz pomoć čuvara prirode. Ručali su u planinarskom domu i uživali u igri u slobodno vrijeme.

20 učenika 4. razreda matične i područne škole i PŠ Breznica Našička su u organizaciji Orion toursa Đakovo u vremenu od 5.6.2017. – 9.6.2017- boravili u Sv. Filipu i Jakovu u sklopu Škole u prirodi. Cijena je bila 1.580,00. Ljepote Dalmacije su upoznali kroz obilazak gradova Zadar Nin, Šibenik, Biograd na moru, otok Pašman, mjesto Tkon, i NP Krka uz pratnju stručnih suradnika.

Vijeće roditelja završeno je u 17.30 sati.

ZAPISNIČAR: PREDSJEDNIK:

Neda Banjanin Abičić Tihomir Mohila